钦定古今图书集成/明伦汇编/官常典/第741卷 > 杨成 陈裕 邢惠 郭斌 金鸣
## 钦定古今图书集成/明伦汇编/官常典/第741卷 > 杨成 陈裕 邢惠 郭斌 金鸣

按《江阴县志》：“成，字国用，知县钱𬭚所募义勇也。𬭚愤
倭薄城，集义勇数十人亲训练，成为选锋，尝以儿呼
之，每出阵，必抚其背曰：‘吾耻与贼俱生，儿各努力’。成
奉命诫勉合营，人皆感奋。乙卯六月十三日，成随𬭚
出城，跃马冲锋，抵贼营九里湾，地险马仆，成以所乘
马易之，伏起众溃，成与陈裕、邢惠、郭斌等怒呼格斗”，
以身翼𬭚，无不以一当百。力竭，贼蚁至戮。𬭚堕马成
抱，𬭚婴锋刃，瞋目骂贼，体糜如醢害乃及𬭚，镇江义
勇金鸣等十人，悉赴斗死。事闻，诏祔祭钱侯祠。庑